Spondotriplax

***Spondotriplax*** er en slekt av kjukebiller. Disse billene er ofte nokså fargerike og kalles derfor "pleasing fungus beetles" på engelsk. De aller fleste artene lever av sopp som vokser på død ved, særlig fruktlegemene til kjuker (Polyporaceae).

## Utseende
Små til middelsstore (opp til 10 millimeter), avlangt-ovale, blanke, gjerne røde og svarte kjukebiller. **Hodet** er kort og bredt med små fasettøyne. Antennene er oftest lengre enn hodet og brystskjoldet til sammen, 11-leddete, med en tre til fem-leddet kølle. **Brystskjoldet** (pronotum) er bredere enn langt, mer eller mindre firkantet til halvsirkelfomet, fint punktert, vanligvis uten påfallende hår. Det har en markert siderand og en slett overflate. **Dekkvingene** er glatte, vanligvis med markerte, fine punktrekker. De har vanligvis mørk grunnfarge, ofte med røde flekker eller tverrbånd. Hos mange tropiske arter er dekkvingene trukket ut til en spiss bakerst. **Beina** er ganske korte, føttene fem-leddete. **Larvene** kan variere mye i utseende. Larver som utvikler seg i kortlivede ressurser (for eksempel hattsopper, som brytes ned svært raskt) er bløte, bleke og marklignende, og utvikler seg svært raskt. De som utvikler seg i mer langvarige ressurser som for eksempel kjuker er gjerne harde og sterkere pigmenterte.

## Levevis
De aller fleste er soppetere, men det finnes noen få arter som lever på planter og muligens spiser pollen. Mesteparten av artene er knyttet til sopper som vokser på død ved, og denne gruppen kan derfor være truet av skogbruk som reduserer mengden av død ved i skogen. Både voksne og larver kan finnes på fruktlegemer av ulike slags sopper, under barken på døde, soppbefengte trær og i råtten ved. En del av artene er ikke flygedyktige, og har derfor svært dårlig spredningsevne. Dette gjør dem sårbare for lokale endringer.
I alle fall noen av artene har yngelpleie, der en av foreldrene passer på larvene. Noen av disse artene kan gjøre skade ved soppdyrking.

## Utbredelse
Slekten er utbredt i Asia (med mange arter i Japan) og Australia.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien **[[kjukebiller]]**, Erotylidae Latreille, 1802
****** Underfamilien Erotylinae Latreille, 1802
******* Stammen praktkjukebiller, Tritomini Curtis, 1834
******** Slekten ***Spondotriplax*** Crotch, 1876 
### Liste over artene

* *[[Spondotriplax andamana]]* Arrow, 1925
* *[[Spondotriplax australiae]]* (Lea, 1922)
* *[[Spondotriplax bisbisignata]]* Chûjô, 1967
* *[[Spondotriplax ceramensis]]* Crotch, 1876
* *[[Spondotriplax cyanecula]]* Crotch, 1876
* *[[Spondotriplax diaperina]]* Gorham
* *[[Spondotriplax endomychoides]]* Crotch, 1876
* *[[Spondotriplax exquisitus]]* Arrow, 1926
* *[[Spondotriplac flavofasciata]]* Chûjô, 1941
* *[[Spondotriplac flavomaculata]]* Chûjô, 1941
* *[[Spondotriplax fulva]]* Heller
* *[[Spondotriplax horioi]]* Nakane & Nobuchi, 1955
* *[[Spondotriplax inornata]]* (Shibata, 1966)
* *[[Spondotriplax jacobsoni]]* Deelder, 1942
* *[[Spondotriplax japonica]]*
* *[[Spondotriplax javana]]* Deelder, 1942
* *[[Spondotriplax jucunda]]* Mader
* *[[Spondotriplax monticola]]* Heller
* *[[Spondotriplac obscura]]* Chûjô, 1968
* *[[Spondotriplax pallidipes]]* Arrow
* *[[Spondotriplax sawadai]]* Narukawa, 2003
* *[[Spondotriplax tricolor]]* (Weise, 1927)
* *[[Spondotriplax tungus]]* Pal, 2008

## Referanser




## Eksterne lenker
*